Title: VZNESENÉ PRIPOMIENKY V RÁMCI MEDZIREZORTNÉHO PRIPOMIENKOVÉHO KONANIA
Author: koki
Last saved by: martinec
Company: Abyss Studios, Ltd.

Vyhodnotenie pripomienkového konania k materiálu:   „Správa o implementácii a čerpaní predvstupových nástrojov, štrukturálnych fondov        
                                                                                                 a Kohézneho fondu programového obdobia 2004 - 2006 a iných finančných nástrojov                     
                                                                                                 k 31. 12. 2009“
Spôsob pripomienkového konania: | Bežný postup

Ministerstvo školstva SR, 
Ministerstvo vnútra SR,
Ministerstvo spravodlivosti SR, 
Ministerstvo hospodárstva SR, 
Ministerstvo financií SR
Ministerstvo zahraničných vecí SR, 
Ministerstvo  kultúry SR,
Ministerstvo obrany SR,
Ministerstvo zdravotníctva SR, 
Ministerstvo dopravy, pôšt a telekomunikácií SR, 
Ministerstvo práce, sociálnych vecí a rodiny SR, 
Ministerstvo pôdohospodárstva SR,
Ministerstvo životného prostredia SR, 
Najvyšší kontrolný úrad SR,
OVA Úrad vlády SR, 
Úrad pre verejné obstarávanie

Počet oslovených subjektov: | 16
Zaslali do stanoveného/ predĺženého termínu: | 15
Zaslali po termíne: | 0
Vôbec nezaslali: | 1
Počet subjektov, ktoré nemali pripomienky: | 11
Počet vznesených pripomienok  / z toho zásadných | 57/1
Počet akceptovaných: | 52
Počet čiastočne akceptovaných: | 0
Počet neakceptovaných, z toho počet zásadných | 5/0
Rozporové konanie (s kým, kedy, na akej úrovni, s akým výsledkom – odstránené rozpory/neodstránené rozpory): | 0
Počet odstránených pripomienok: | 52
Počet neodstránených pripomienok: | 5

Subjekt | Pripomienka | Typ | Vyh. | Spôsob  vyhodnotenia
OVA Úrad vlády SR | Pripomienky technického a gramatického charakteru. | O | A | Pripomienky boli zapracované do materiálu.

MK SR

Pripomienka MK SR (formálne pochybenie predkladateľa): 
Názov materiálu uvedený v ozname o začatí pripomienkového konania (PPP) nekorešponduje so samotným názvom predloženého materiálu, keďže: 

názov uvedený v ozname – PPP – uvedené zmätočne: 
Správa o implementácii a čerpaní predvstupových nástrojov, štrukturálnych fondov a Kohézneho fondu programového obdobia 2004 – 2006 a iných finančných nástrojov k 31.12.2009 
názov - samotný materiál - uvedené správne: 
Správa o implementácii a čerpaní štrukturálnych fondov a Kohézneho fondu v rámci 
operačných programov Národného strategického referenčného rámca za obdobie 1.7.2009 - 
31.12.2009 

Vecné konštatovanie k samotnému materiálu: 
Predložený materiál má konštatujúci charakter, popisuje najmä úroveň koordinácie operačných programov NSRR, stav implementácie operačných programov NSRR, stav v oblasti schém štátnej pomoci a schém pomoci de minimis, v oblasti hodnotenia, v oblasti informačných systémov, ako aj stav v oblasti informovania publicity. 

Ministerstvo kultúry SR neuplatňuje k obsahovej stránke predloženého materiálu žiadne iné pripomienky.

O

N

Predkladaný materiál sa týka programového obdobia 2004-2006.

MŠ SR

Správa
K časti II.3.1, tabuľka č.8 na strane 17-18 
Na strane 17 a 18 žiadame v tabuľke č. 8 upraviť výšku záväzku 2004-2006 za zdroj EÚ a zdroj ŠR v rámci SOP ĽZ a JPD BA Cieľ 3 nakoľko došlo k úprave alokovaných fin. prostriedkov vo forme presunov disponibilných zdrojov z MŠ SR (SORO) na MPSVR SR (RO) realizovaných v priebehu roka 2009. V nadväznosti na to by samozrejme mal byť upravený aj % podiel čerpania na záväzku EÚ a ŠR. 
Aktuálne údaje vo vzťahu k záväzku sú nasledovné: 
- SOP Ľudské zdroje (MPSVR SR) – upravený záväzok za zdroj EÚ - 242 854 942 EUR (108,76 % podiel čerpania na záväzku) 
- SOP Ľudské zdroje (MPSVR SR) – upravený záväzok za zdroj ŠR - 69 239 305 EUR (107,22 % podiel čerpania na záväzku) 
- SOP Ľudské zdroje (MŠ SR) – upravený záväzok za zdroj EÚ - 41 625 981 EUR (96,55 % podiel čerpania na záväzku) 
- SOP Ľudské zdroje (MŠ SR) – upravený záväzok za zdroj ŠR - 13 483 831 EUR (87,25 % podiel čerpania na záväzku) 
- JPD Bratislava Cieľ 3 (MPSVR SR) – upravený záväzok za zdroj EÚ - 28 193 758 EUR (101,55 % podiel čerpania na záväzku) 
- JPD Bratislava Cieľ 3 (MPSVR SR) – upravený záväzok za zdroj ŠR - 27 246 305 EUR (103,80 % podiel čerpania na záväzku) 
- JPD Bratislava Cieľ 3 (MŠ SR) – upravený záväzok za zdroj EÚ - 8 924 374 EUR (116,34 % podiel čerpania na záväzku) 
- JPD Bratislava Cieľ 3 (MŠ SR) – upravený záväzok za zdroj ŠR - 8 642 073 EUR (113,75 % podiel čerpania na záväzku).

O

A

Pripomienky boli zapracované do materiálu.

MŠ SR

Správa
K časti II.8.1na strane 44 
V názve žiadame uviesť zhodnotenie kontrolných akcií NKÚ SR vykonaných v druhom polroku 2009 (nie v prvom polroku 2009) nakoľko v texte sú uvedené len kontrolné akcie za druhý polrok.

O

A

Pripomienky boli zapracované do materiálu.

ÚVO

Správa 
Z návrhu uznesenia vlády Slovenskej republiky požadujeme vypustiť úlohu B.1., ktorá znie: „B.1. predsedovi Úradu pre verejné obstarávanie zabezpečiť uverejnenie a pravidelnú aktualizáciu (mesačne, štvrťročne) zoznamu odborne spôsobilých osôb vykonávajúcich činnosti vo verejnom obstarávaní, v ktorom bolo konečným rozhodnutím príslušného orgánu verejnej moci (odkaz na § 26 ods. 6 ZoVO) preukázané porušenie zákona o verejnom obstarávaní pri implementácii štrukturálnych fondov, Kohézneho fondu a Európskeho fondu pre rybné hospodárstvo.“. Odôvodnenie Podľa článku 2 ods. 2 Ústavy Slovenskej republiky štátne orgány môžu konať iba na základe ústavy, v jej medziach a v rozsahu a spôsobom, ktorý ustanoví zákon. Navrhované znenie úlohy B.1. považujeme za nesúladné so zákonom č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“). Zákon o verejnom obstarávaní v § 112 písm. g) až i) jednoznačne ustanovuje, aké zoznamy Úrad pre verejné obstarávanie (ďalej len úrad“) vedie. Úrad podľa § 112 písm. h) zákona o verejnom obstarávaní vydáva preukazy o odbornej spôsobilosti a vedie zoznam odborne spôsobilých osôb. Podľa § 123 ods. 1 zákona o verejnom obstarávaní je zoznam odborne spôsobilých osôb verejne prístupný zoznam, do ktorého môže každý nazrieť a robiť si z neho výpisy. Údaje zo zoznamu odborne spôsobilých osôb podľa § 124 ods. 2 tohto zákona uverejňuje úrad na svojej internetovej stránke; uverejňuje aj zmenu týchto údajov, oznámených podľa § 124 ods. 3 cit. zákona. Zoznam odborne spôsobilých osôb uverejnený na internetovej stránke úradu v sekcii „Zoznamy“ je pravidelne aktualizovaný a odborne spôsobilé osoby, ktoré boli zo zoznamu vyčiarknuté, sa v aktuálnom vlastnom zozname odborne spôsobilých osôb nenachádzajú. V podsekcii zoznamu odborne spôsobilých osôb sa nachádzajú všetky nové zápisy, zmeny údajov, vydané duplikáty preukazov a vyčiarknutia zo zoznamu. Úrad vyčiarkne zo zoznamu odborne spôsobilých osôb toho, kto spĺňa dôvody uvedené v § 125 ods. 1 písm. a) až c) zákona o verejnom obstarávaní. Ďalej úrad rozhodne o vyčiarknutí zo zoznamu odborne spôsobilých osôb toho, kto spĺňa dôvody uvedené v § 125 ods. 2 písm. a) až h) cit. zákona. Úrad pri rozhodovaní o vyčiarnutí zo zoznamu odborne spôsobilých osôb podľa § 125 ods. 2 písm. d) zákona o verejnom obstarávaní, t. j. o vyčiarknutí toho, kto závažne porušil zákon pri výkone činnosti súvisiacej s verejným obstarávaním, postupuje na základe právoplatného rozhodnutia úradu, ktorým bolo nariadené zrušenie postupu zadávania zákazky, pri ktorom bolo zistené závažné porušenie zákona o verejnom obstarávaní zo strany odborne spôsobilej osoby, za ktoré sa považuje porušenie princípov podľa § 9 ods. 4 tohto zákona. Pri skúmaní uplatňovania princípov uvedených v § 9 ods. 4 cit. zákona sa úrad nezaoberá tým, z akých zdrojov je zadávaná zákazka financovaná, t. j. úrad neskúma, či odborne spôsobilá osoba vykonáva svoju odbornú činnosť v oblasti verejného obstarávania v nadväznosti na implementáciu štrukturálnych fondov, Kohézneho fondu a Európskeho fondu pre rybné hospodárstvo alebo nie. Podotýkame, že odborne spôsobilá osoba na verejné obstarávanie nemusí byť zodpovedná za všetky nedostatky v postupe zadávania zákazky, ktoré majú za následok porušenie zákona o verejnom obstarávaní. V prípade, ak by odborne spôsobilá osoba bola vedená na internetovej stránke úradu v navrhovanom zozname, mohlo by to mylne vytvárať dojem, že táto osoba je zodpovedná za všetky zistené nedostatky alebo porušenia zákona o verejnom obstarávaní. Ak úrad na základe právoplatného rozhodnutia úradu začal správne konanie o vyčiarknutí odborne spôsobilej osoby zo zoznamu odborne spôsobilých osôb a následne zistí, že proti rozhodnutiu bola podaná žaloba, správne konanie preruší až do doby právoplatného skončenia súdneho sporu. Nakoľko žalobca nemá zákonnú povinnosť oznámiť úradu, že proti jeho rozhodnutiu podal súdnu žalobu, úrad sa o tejto skutočnosti obvykle dozvie až s väčším časovým odstupom, a to na základe výzvy súdu na predloženie vyjadrenia k žalobe pripojenej k výzve alebo mu to v rámci dokazovania v prebiehajúcom správnom konaní o vyčiarknutie zo zoznamu odborne spôsobilých osôb preukáže táto osoba. Ďalej uvádzame, že úrad vôbec nedisponuje relevantnými údajmi, na základe ktorých by bolo možné vytvoriť navrhovaný zoznam. Údaje o tom, že v zadávanej zákazke dochádza k implementácii vyššie uvedených fondov Európskej únie sa uvádzajú a úradu sú prístupné len v niektorých, nie vo všetkých oznámeniach používaných vo verejnom obstarávaní a uverejňovaných vo Vestníku verejného obstarávania v elektronickej podobe na internetovej stránke úradu. Pritom podľa § 113 ods. 2 zákona o verejnom obstarávaní za obsahovú a jazykovú správnosť podkladov na uverejnenie zodpovedá ten, kto tieto podklady na uverejnenie poslal, t. j. nezodpovedá za ne úrad. Okrem toho taktiež nie je súladné so zákonom o verejnom obstarávaní ani to, aby vytvorením navrhovaného nového zoznamu došlo k faktickému rozdeleniu odborne spôsobilých osôb vo verejnom obstarávaní na dve kategórie, t. j. na kategóriu odborne spôsobilých osôb, ktoré vykonávajú svoju odbornú činnosť vo verejnom obstarávaní v nadväznosti na implementáciu vyššie uvedených fondov a na kategóriu odborne spôsobilých osôb, ktoré vykonávajú svoju odbornú činnosť vo verejnom obstarávaní bez nadväznosti na túto implementáciu. Ďalej poukazujeme na nesprávnosť odkazu uvedeného v texte navrhovanej úlohy B.1. na ustanovenie § 26 ods. 6 zákona o verejnom obstarávaní, pretože toto ustanovenie sa vzťahuje len na preukazovanie splnenia podmienok účasti vo verejnom obstarávaní, týkajúce sa osobného postavenia uchádzača alebo záujemcu; v žiadnom prípade sa uvedené ustanovenie nevzťahuje na odborne spôsobilú osobu na verejné obstarávanie.

Z

A

ÚVO

Správa
V časti II.5.1 bod 4 na strane 30/52 požadujeme vypustiť prvé tri odrážky z toho dôvodu, že nedostatky uvedené v týchto odrážkach nesúvisia s verejným obstarávaním. Navrhujeme presunúť tieto odrážky do iného bodu.

O

N

Platobný/certifikačný orgán má podľa KSFR a SFR za úlohu overovať správnosť postupov riadiacich orgánov a sprostredkovateľských orgánov a nezameriava sa priamo na postupy VO a súlad so zákonom o VO. Z toho dôvodu typ zistenia "1. Nedostatky pri verejnom obstarávaní" sa neobmedzuje iba na ustanovenia zákona o VO, ale aj na správnosť postupov RO/SORO pri overovaní verejných obstarávaní. Uvedené zistenia, ktoré UVO žiada presunúť, alebo odstrániť, sa týkajú práve identifikovaných nedostatkov v postupoch RO/SORO v súvislosti s kvalitou overovania VO.

ÚVO

Správa
V časti II.5.2 bod 5 na stranách 32/52 a 33/52 požadujeme vypustiť prvých päť odrážok z toho dôvodu, že nedostatky uvedené v týchto odrážkach sa netýkajú verejného obstarávania. Navrhujeme presunúť tieto odrážky do bodu 7 Ostatné, nakoľko sa týkajú nedostatkov SORO.

O

N

ÚVO

Správa
V časti II.5.2 celý bod 3 na strane 34/52 požadujeme vypustiť celý bod 3 z toho dôvodu, že nedostatky uvedené v oboch odrážkach sa netýkajú verejného obstarávania, ale súvisia s nedostatkami SORO. Navrhujeme presunúť tieto odrážky do iného bodu alebo nazvať tento bod inak.

O

N

NBS

Správa
V časti II.3.3 je vyčíslená finančná korekcia programového obdobia 2004-2006 za ERDF a KF 51 mil. EUR, ktorú má podľa materiálu uhradiť MF SR späť do rozpočtu EÚ. Navrhujeme v správe uviesť predpokladaný dopad tejto korekcie na rozpočet verejnej správy SR.

O

N

V texte je priamo uvedený dopad na rozpočet verejnej spravy, posledná veta:“ Z tohto dôvodu bude Ministerstvo financií SR viazať rozpočtové prostriedky kapitol v plnej výške vyčíslených korekcií na „vlastných zdrojoch kapitoly“, ktorej sa predmetná korekcia dotýka.“

GP SR

K názvu
Slová „k 31.12.2009“ odporúčame nahradiť slovami „k 31. decembru 2009“.

O

A

MF SR

Správa
V celom dokumente žiadame odstrániť gramatické chyby a nadbytočné medzery medzi odsekmi.

O

A

MF SR

Predkladacia správa
Štvrtý odsek, žiadame upraviť text „a overovaniu účinnosti systémov riadenia a kontroly a overovaním deklarovaných výdavkov“ nasledovne „overovaniu účinnosti systémov riadenia a kontroly a overovaniu deklarovaných výdavkov“.

O

A

MF SR

Predkladacia správa
Predposledný odsek, žiadame odstrániť, nakoľko nie je potrebné uvádzať subjekty, ktoré sa podieľali na vypracovaní Správy. Subjekty poverené vypracovaním Správy sú uvedené v uznesení č. 925/2007.

O

A

MF SR

Návrh komuniké
Žiadame odstrániť gramatickú chybu, upraviť formát textu a názov materiálu dať do úvodzoviek nasledovne „Správa o implementácii a čerpaní predvstupových nástrojov, štrukturálnych fondov a Kohézneho fondu programového obdobia 2004 – 2006 a iných finančných nástrojov k 31. 12. 2006“.

O

A

MF SR

Správa
Str. 7, názov skupiny zistení „1. Nedostatky vo vnútornom manuály procedúr (ďalej len „IM“), nedodržanie IM a audit trailu“ žiadame nahradiť nasledovne „1. Nedostatky v IM, nedodržiavanie IM a audit trailu“.

O

A

MF SR

Správa
Str. 7, v zisteniach č. 2, 4, 5 a vo vete „Väčšina z uvedených zistení bola k 31. 12. 2009 otvorená, k ostatným zisteniam NKB a sprostredkovatelia prijali ...“ navrhujeme pojem „sprostredkovateľ“ nahradiť skratkou „SP“.

O

A

MF SR

Správa
Str. 11, žiadame v zistení č. 2 upraviť text nasledovne: - nedostatočné administratívne overenie výdavkov v rámci Fondu technickej asistencie zo strany NKB/SP. - nedostatočné overenie správnosti verejného obstarávania zo strany NKB/SP.

O

A

MF SR

Správa
Str. 12, prvý odsek, žiadame vetu „Z vyššie uvedených zistení k 31. decembru 2009 boli ako otvorené zistenia č. 1, 2, 3 a 4. K zisteniu č. 5 NKB/SP prijal primerané opatrenie, ktoré PO akceptoval“ nahradiť vetou „Vyššie uvedené zistenia boli k 31.12.2009 otvorené“.

O

A

MF SR

Správa
Str. 18, časť CIP INTERREG IIIA HU – SR – UA, žiadame zmeniť text prvej vety nasledovne „Záverečná sub-žiadosť o platbu bola Ministerstvom financií SR zaslaná na maďarský platobný orgán (zodpovedný za zaslanie záverečnej dokumentácie za celý program na EK) dňa 23. 12. 2009 vo výške prostriedkov ERDF 1 112 048,26 EUR“.

O

A

MF SR

Správa
Str. 18, časť CIP INTERREG IIIA PL – SR, žiadame zmeniť text prvej vety nasledovne „Záverečná sub-žiadosť o platbu bola Ministerstvom financií SR zaslaná na poľský platobný orgán (zodpovedný za zaslanie záverečnej dokumentácie za celý program na EK) dňa 19. 11. 2009 vo výške prostriedkov ERDF 919 751,44 EUR“.

O

A

MF SR

Správa
Str. 27, časť II.3.3 Finančné korekcie programového obdobia 2004 – 2006 v rámci ERDF a KF, žiadame pri tabuľke č. 14 upraviť zdroj „EÚ“ na „MF SR“.

O

A

MF SR

Správa
Str. 28, časť II.4 Overovanie výdavkov podľa čl. 4 nariadenia Rady (ES) č. 438/2001, chýba v texte prepojenie s relevantnou tabuľkou, ktorá sa nachádza v elektronickej forme v prílohe č. 2. Žiadame, aby táto tabuľka bola buď súčasťou textu v časti II.4.

O

A

MF SR

Správa
Str. 35, časť II.6 Nezrovnalosti, žiadame zmeniť všetky tabuľky a grafy podľa zaslaného dokumentu.

O

A

MF SR

Správa
Str. 48, časť II.9 Kontroly vykonané sekciou kontroly a boja proti korupcii Úradu vlády SR, žiadame rozpísať skratku SK BPK alebo uvedenú skratku zaviesť do Zoznamu skratiek.

O

A

MF SR

Správa
Str. 11, názov skupiny zistení „1. Nedostatky vo vnútornom manuály procedúr (ďalej len „IM“), nedodržanie IM a audit trailu“ žiadame nahradiť nasledovne „1. Nedostatky v IM, nedodržiavanie IM a audit trailu“.

O

A

MF SR

Správa
Str. 11, žiadame v zistení č. 1 upraviť text nasledovne: - nedostatočné definovanie niektorých postupov riadenia a finančného riadenia zo strany NKB/SP, - nedodržanie postupov stanovených v IM zo strany NKB/SP.

O

A

MF SR

Správa
Str. 48, časť II.9 Kontroly vykonané sekciou kontroly a boja proti korupcii Úradu vlády SR, piaty odsek, žiadame uviesť, prostredníctvom ktorého INTERREGu IIIA sa realizoval projekt „Putovanie Rajeckou Dolinou“.

O

A

MF SR

Zoznam použitých skratiek
Skratka „CKO“, žiadame upraviť vysvetlenie skratky nasledovne „Centrálny koordinačný orgán“.

O

A

MF SR

Zoznam použitých skratiek
Skratka „EDIS“, žiadame upraviť vysvetlenie skratky nasledovne „Rozšírený decentralizovaný implementačný systém“

O

A

MF SR

Zoznam použitých skratiek
Skratka „ERDF“, žiadame upraviť vysvetlenie skratky nasledovne „Európsky fond regionálneho rozvoja“.

O

A

MF SR

Správa
Str. 23, časť II.3.2.2 Stav ukončovania čerpania prostriedkov z Kohézneho fondu k 31. 12. 2009, žiadame v predposlednom odseku nahradiť text „k dnešnému dňu“ textom „k termínu prípravy správy“.

O

A

MF SR

Správa
Str. 26, časť II.3.2.2 Stav ukončovania čerpania prostriedkov z Kohézneho fondu k 31. 12. 2009 , v poslednom odseku žiadame vo vete: „Podrobný prehľad čerpania záväzkov, schválených na jednotlivé projekty ISPA/KF a KF ...“ odstrániť nesprávne uvedený odkaz na tabuľku č. 12. Tabuľka č. 12 materiálu porovnáva čerpanie s OOV za rok 2009 a nezobrazuje stav čerpania záväzkov schválených na jednotlivé projekty ISPA/KF a KF. Tento prehľad poskytuje tabuľka, ktorú opätovne predkladáme ako prílohu k pripomienkam a žiadame o jej zapracovanie do materiálu a následne o uvedenie odkazu na ňu vo vete.

O

A

MF SR

Zoznam použitých skratiek
Skratka „ESF“, žiadame upraviť vysvetlenie skratky nasledovne „Európsky sociálny fond“.

O

A

MF SR

Zoznam použitých skratiek 
Skratka „FM EHP“ žiadame upraviť na „FM“ a následne upraviť vysvetlenie skratky na „Finančný mechanizmus“.

O

A

MF SR

Zoznam použitých skratiek
Skratku „JPD“, žiadame upraviť vysvetlenie skratky nasledovne „Jednotný programový dokument“.

O

A

MF SR

Zoznam použitých skratiek
Skratku „JPD BA cieľ 2“ a „JPD BA cieľ 3“ žiadame upraviť na „JPD BA Cieľ 2“ a „JPD BA Cieľ 3“.

O

A

MF SR

Správa
Str. 48, časť II.9 Kontroly vykonané sekciou kontroly a boja proti korupcii Úradu vlády SR, prvý odsek, žiadame upraviť „operačný program Ľudské zdroje“ nasledovne „sektorový operačný program Ľudské zdroje“.

O

A

MF SR

Správa
Str. 48, časť II.9 Kontroly vykonané sekciou kontroly a boja proti korupcii Úradu vlády SR, prvý odsek, žiadame uviesť aké „Úrady“ uzatvorili zmluvy o nenávratnom finančnom príspevku s menovanými spoločnosťami.

O

A

Vysvetlivky k skratkám v tabuľke:
 Z – zásadná; O – obyčajná; 
A – akceptovaná; CA - čiastočne akceptovaná; N - neakceptovaná